钦定古今图书集成/明伦汇编/闺媛典/第003卷 > 昏前翼 > 《职业》
## 钦定古今图书集成/明伦汇编/闺媛典/第003卷 > 昏前翼 > 《职业》

帝王生女，尚弄之瓦，则纺织女功第一要务也。八岁
学作小履。十岁以上即令纺绵、饲蚕、缫丝。十二以上
习茶饭、酒浆、酱醋。十四以上学衣裳、织布、染蘸。凡门
内之事，无所不精。至于描鸾刺凤，挑花绣枕，虽终身
不会，不害其为女子。近世养女，家家挑绣，甚者岁觅
数妇，日夜为之。恶陋之俗，最宜禁革。